b'\n_START_ARTICLE_\nDragi Stefanija\n_START_SECTION_\n\xc5\xbdivljenjepis\n_START_PARAGRAPH_\nKot otrok je \xc5\xbeivel ob obali Ohridskega jezera._NEWLINE_Diplomiral je na Filozofski fakulteti Univerze Kiril i Metodij v Skopju leta 1958, skupina A makedonski jezik z dialektologijo in zgodovino jezika, B jugoslavistika in C rusistika. V \xc4\x8dasu \xc5\xa1tudija je bil sodelavec za jezik in kulturo pri \xc4\x8dasopisu skopskih \xc5\xa1tudentov Studentski zbor. Po diplomi je od leta 1961 do konca 1963 delal na Delavski univerzi v Skopju kot strokovni sodelavec za jezik in knji\xc5\xbeevnost, potem je bil pedago\xc5\xa1ki svetovalec na Zavodu za \xc5\xa1olstvo ohridskega okraja, leta 1965 pa dopisnik RTV Skopje iz Ohrida. 1967 je postal lektor za makedonski jezik na Filozofski fakulteti v Ljubljani. Doktoriral je aprila 1980 s temo Viktorija Pop Stefanija i nejziniot repertoar na ohridski i stru\xc5\xa1ki narodni pesni i drugi umotvorbi na Filozofski fakulteti v Ljubljani. Leta 1982 je na Oddelku za slovanske jezike in knji\xc5\xbeevnost postal docent, 1986 izredni in leta 1991 redni profesor za makedonski jezik in knji\xc5\xbeevnost.'